Vrou val 30m van krans, oorleefŉ 41-jarige vrou is in ŉ kritieke toestand in die hospitaal nadat sy Dinsdag omtrent 30m ver van ŉ krans in Welbedacht in Chatsworth, Durban, geval het. Volgens Santi Steinmann, ŉ woordvoerder van Netcare 911, het paramedici en ander nooddienste ŉ lank geneem om die vrou te red. “Reddingswerkers moes met toue teen die krans afklim om by die vrou uit te kom. Hulle het die vrou op die grond behandel, stabiliseer en met ŉ draagbaar teen die krans opgehys,” het Steinmann gesê. Die vrou is na ŉ nabygeleë hospitaal geneem vir verdere behandeling. Dit is in die stadium nog nie bekend hoe of waarom die vrou geval het nie.